hotchpotch/miracl-hf-unified huggingface dataset:
পায়রা সেতু
পায়ার সেতু বাংলাদেশের একটি প্রস্তাবিত সেতু যা পায়রা নদীর ওপর নির্মাণ করার পরিকল্পনা গ্রহণ করা হয়েছে। এই লক্ষ্যে একটি উন্নয়ন প্রকল্প করা হয়েছে। এই প্রকল্পটি বাংলাদেশের ১০টি মেগা প্রকল্পের অন্তর্গত। সেতুটির দৈর্ঘ্য হবে । এই সেতু দ্বারা বরিশাল জেলা ও পটুয়াখালী জেলা যুক্ত হবে।এই সেতু নির্মাণ হলে পটুয়াখালী এলাকার মানুষ সহজেই সড়ক পথে ঢাকা শহরে যাতায়াত করতে পারবে । সেতুটি হবে ১ হাজার ৪৭০ মিটার দীর্ঘ এবং চার সড়কবিশিষ্ট।
বরিশাল-পটুয়াখালী সড়কটি কুয়াকাটা অবধি বিস্তৃত। ঢাকাসহ দেশের গুরুত্বপূর্ণ স্থানের সঙ্গে দক্ষিণাঞ্চলের যোগাযোগ ব্যবস্থা হচ্ছে এটি। ঢাকা থেকে বরিশাল পর্যন্ত বিভিন্ন নদীতে সেতু নির্মাণের ফলে সড়ক পথে যেতে কোথাও জনগণকে ফেরিতে পারাপার হতে হয় না। কিন্তু পায়রা নদীতে ফেরি ছাড়া পটুয়াখালী যাওয়া অসম্ভব। এতে সময়ের সঙ্গে অর্থেরও অপচয় হয়। তাই বাংলাদেশ সরকারের সড়ক ও জনপথ অধিদফতর পায়রা সেতু নির্মাণের জন্য একটি উন্নয়ন প্রকল্প প্রণয়ন করে। এ প্রকল্পে বরিশাল-পটুয়াখালী সড়কে বাকেরগঞ্জ ও দুমকী উপজেলার লেবুখালী নামক স্থানে পায়রা নদীর ওপর এ সেতুটি নির্মাণের পরিকল্পনা করা হয়। ২০১২ সালের ৮ মে একনেক সভায় প্রকল্পটি সরকারের অনুমোন লাভ করে। বাস্তবায়নকাল ধরা হয় ২০১২ সালের এপ্রিল থেকে ২০১৬ সালের ডিসেম্বর পর্যন্ত। এতে ব্যয় ধরা হয় ৪১৩ কোটি ২৯ লাখ টাকা। এর মধ্যে বৈদেশিক সহায়তা অর্থাৎ কুয়েত ফান্ড থেকে ৩৩৬ কোটি ২৬ লাখ টাকা ব্যয় ধরা হয়। বাংলাদেশ সরকার জোগাবে ৭৭ কোটি ৩ লাখ টাকা।
প্রকল্প বাস্তবায়ন বিলম্বিত হলে ২০১৫ সালের ৩১ মে ব্যয় প্রাাক্কলন বাড়িয়ে ৪১৮ কোটি ৫৭ লাখ টাকায় উন্নীত করা হয়। ২০১৭ সালে আবার এই সেতু নির্মাণে গতি আসে সেতু নির্মাণ সংস্থার দরপত্র গ্রহণের মাধ্যমে। সরকার থেকে বলা হচ্ছে এই সেতু নির্মাণ খুব শীঘ্রই শুরু হবে। সেতু নির্মাতা ঠিকাদার ‍নিযুক্ত হলে সেতু নির্মাণের প্রকৃত কাজ শুরু হবে। তবে আবারও ব্যয় বৃদ্ধির প্রস্তাব করা হয়েছে। দ্বিতীয় দফা সংশোধিত ব্যয় প্রাাক্কলন হলো ১ হাজার ২৭৮ কোটি ৮২ লাখ টাকা। ব্যয় বাড়ছে ৮৬৫ কোটি ৫৩ লাখ টাকা। সময় বাড়ানো হচ্ছে ৪ বছর অর্থাৎ ২০২১ সালের এপ্রিল পর্যন্ত।
২০১৩ সালের ১৯শে মার্চ প্রধানমন্ত্রী শেখ হাসিনা পটুয়াখালী সফরে এসে লেবুখালীতে পায়রা নদীর দক্ষিণ পারে ফেরিঘাটে চার সড়কবিশিষ্ট পায়রা সেতুর ভিত্তিপ্রস্তর স্থাপন করেছেন। তবে এরপর দীর্ঘ কাল সেতু নির্মাণের কাজে অগ্রগতি হয় নি। ২০১৭ সালে আবার এই সেতু নির্মাণে গতি আসে সেতু নির্মাণ সংস্থার দরপত্র গ্রহণের মাধ্যমে। সেতুটির দৈর্ঘ্য এক হাজার ৪৭০ মিটার ও প্রস্থ ১৯ দশমিক ৭৬ মিটার। সেতুটি নদীর জলতল থেকে ১৮.৩০ মিটার উচু হবে। এতে যানবাহন চলাচলের জন্য চারটি লেইন থাকবে। ফলে নদীতে নৌযান চলাচলে কোনো অসুবিধা হবে না। সৌরবিদ্যুতের মাধ্যমে আলোকিত হবে সেতুটি।
সাতোশি ওমুরা
সাতোশি ওমুরা ]|大村 智; জন্মঃ ১২ জুলাই ১৯৩৫) একজন জাপানি প্রাণ-রসায়নবিদ। তিনি রসায়ন শাস্ত্রে বিশেষ অবদানের জন্য ২০১৫ সালে নোবেল পুরস্কার লাভ করেন।
কিতাব আল-বুলহান
কিতাব আল-বুলহান كتاب البلهان, বা আশ্চর্যসমূহের বই হল ১৪শ এবং ১৫শ-শতাব্দীর একটি আরবি পাণ্ডুলিপি। সেখানে জ্যোতির্বিজ্ঞান, জ্যোতিষশাস্ত্র এবং ভবিষ্যৎ কথনের অনুচ্ছেদ রয়েছে।
ইন্দিরা মজুমদার
ইন্দিরা মজুমদার (১৮৯৯ — ৭ ফেব্রুয়ারি ১৯৮৬) একজন ব্রিটিশ বিরোধী স্বাধীনতা আন্দোলনকারী ও গান্ধীবাদী সমাজকর্মী।
শ্রীমতী ইন্দিরা মজুমদার প্রথম জীবনে বিপ্লবী রাসবিহারী বসুর নেতৃত্বে স্বাধীনতা আন্দোলনে যোগদান করেন। ১৯২১ খৃষ্টাব্দে এবং তার পরেও একাধিকবার কারাদন্ডে দন্ডিত হয়েছেন। মহাত্মা গাঁধীর আদর্শে খাদি আন্দোলনের সাথেও যুক্ত ছিলেন তিনি। ওড়িশার চিল্কার কাছে টলস্টয় আশ্রমের দায়িত্ব নিয়ে সামাজিক কাজ করতেন। তিনি উত্তর চব্বিশ পরগণা জেলায়, উত্তর দমদম বিদ্যাপীঠ নামক স্কুলটির প্রতিষ্ঠাত্রী। ১৯৫৮ সালে তিনি স্কুলটির প্রতিষ্ঠা করেছিলেন।
৭ ফেব্রুয়ারি ১৯৮৬ খৃষ্টাব্দে মারা যান ইন্দিরা মজুমদার।
কারনোসা হয়া
কারনোসা হয়া (বৈজ্ঞানিক নাম:Hoya carnosa) () এপোকিনাসি পরিবারের ট্রপিক্যাল উদ্ভিদ।
কারনোসা হয়া হাউসপ্লান্ট হিসেবে বাড়িতে লাগানো হয় নাতিশীতোষ্ণ অঞ্চলে। এরা আদ্রিত হয় এদের আকর্ষণীয় ফুলের জন্য এবং এদের সুগন্ধির জন্য। অনেক কাল্টিভার কে হাউসপ্লান্ট হিসেবে নির্বাচন করা হয় এদের পাতা, ফুলের সৌন্দর্য এবং অপূর্ব সুন্দর রঙের কারণে। তীব্র সুমিষ্ট ঘ্রাণের কারণেও হয়া ইনডোর প্লান্ট হিসেবে লাগানো যায়। এরা উজ্জ্বল আলো পেতে পছন্দ করে কিন্তু অল্প আলোতেও এরা বেঁচে থাকতে পারে। অল্প আলোতে এরা ফুল তৈরি নাও করতে পারে। হয়া নার্সারিতে বিক্রি হয় হাউসপ্লান্ট হিসেবে। হয়া সহজেই বংশবিস্তার করতে পারে গ্রাফটিং এর মাধ্যমে। সাধারণত কাটিং হিসেবেই বেশী বিক্রি হয়।
সম্প্রতি জর্জিয়া ইউনিভারসিটির গবেষনায় দেখা গেছে যে হয়া "কারনোসা হয়া" খুবই ভালোভাবে indoor environment এর পলিউশন দূর করতে পারে।
বিভিন্ন দেশে এবং বিভিন্ন কালচারে বিশেষ করে পলিনেশিয়ান কালচারে হয়াকে ওষধি গাছ হিসেবে ব্যবহার করা হয়েছে। অস্ট্রেলিয়াতে কিছু হয়া পাওয়া গেছে যারা হাস-মুরগি এবং ভেড়ার জন্য বিষক্রিয়া হয়ে কাজ করেছে।
নীল টেংরাকাঁটা
নীল টেংরাকাঁটা বা নীল হরগজা বা হরকুচ, কটকি (বৈজ্ঞানিক নাম: Acanthus ilicifolius) () বাদাবনের ঝোপ ধরনের গাছ বা গুল্ম। এটি একটি গৌণ বাদাগাছ।
নীল টেংরাকাঁটার শাখা থেকে বেরোনো ছোট্ট শীষের মাথায় ফুল ফোটে। ফুলের রঙ নীল ও পাতা গাঢ় সবুজ। এদের পাতা খুব শক্ত । হরগজা ফুলে প্রচুর উৎকৃষ্ট মানের মধু হয়। নিজেকে রক্ষা করার জন্য গাছগুলোর পাতার গোড়ায় ও অগ্রভাগে কাঁটা থাকে। হরগজার ফুল থেকে ক্যাপসুলের মতো ফল হয়। এর কাটা অনেক শক্ত।
একান্থাসি পরিবারের অন্যান্য প্রজাতি সাধারণ পরিবেশেও বেড়ে উঠতে পারে। বেড়ে ওঠার পরিবেশ বিবেচনায় একে লালবাদার অন্তর্ভূক্ত করা হয়। লালবাদা মানে হলো উদ্ভিদ-প্রজাতিটি অতিরিক্ত লবণাক্ততায় বেড়ে উঠতে ও টিকে থাকতে পারে। এর কাণ্ড অশক্ত। তাই এ গাছ কিছুটা সোজা হয়ে, লতার মত বা চারপাশে ছড়িয়ে বেড়ে উঠতে পারে। এই গাছ সাধারণত উপকূলীয় হ্রদ, ডোবা, জলাভূমি ও সমুদ্র সৈকতে এ গাছগুলো জন্মায়।
নীল টেংরাকাঁটা অস্ট্রেলিয়া, বাংলাদেশ, কম্বোডিয়া, চীন, হংকং, ভারত, ইন্দোনেশিয়া, ম্যাকাও, মালয়েশিয়া, পাকিস্তান, সিঙ্গাপুর, শ্রীলংকা, তাইওয়ান, পূর্ব তিমুর, ভিয়েতনাম এবং প্যাসিফিক দ্বীপে পাওয়া যায়।
ফেওয়া হ্রদ
ফেওয়া হ্রদ নেপালের পোখরা উপত্যকায় অবস্থিত একটি স্বাদুপানির হ্রদ। সারাংকোট এবং কাসিকোট গ্রামের সন্নিকটে এই হ্রদের অবস্থান। প্রাকৃতিক ঝর্না এই হ্রদের পানির উৎস হলেও বাধের মাধ্যমে পানি ধরে রাখা হয়, তাই এটি পুরোপুরি প্রাকৃতিক হ্রদ নয়। ফেওয়া হ্রদ নেপালের দ্বিতীয় বৃহত্তম হ্রদ। নেপালের গণ্ডকী অঞ্চলের বৃহত্তম হ্রদ এটি, বেগনাস হ্রদ এর চেয়ে কিছুটা আকারে ছোট। সমুদ্রপৃষ্ঠ থেকে ৭৪২ মিটার উচ্চতায় ফেওয়া হ্রদের অবস্থান। ফেওয়া হ্রদের আকার ৫.২৩ বর্গকিলোমিটার (২ বর্গমাইল)। এর গড় গভীরতা ৮.৬ মিটার (২৮ ফুট) এবং সর্বোচ্চ গভীরতা ২৪ মিটার (৭৯ ফুট)। ফেওয়া হ্রদের সর্বোচ্চ জলধারণ ক্ষমতা ৪৩,০০০,০০০ ঘনমিটার (৩৫,০০০ একর-ফুট)। অন্নপূর্ণা পর্বতশ্রেণী এই হ্রদের উত্তর প্রান্ত থেকে ২৮ কিলোমিটার দূরে অবস্থিত। মাছাপুছারে পর্বতের অপূর্ব প্রতিফলনের জন্য এই হ্রদ বিশেষ জনপ্রিয়। এই হ্রদের একটি দ্বীপে তাল বরাহী মন্দির রয়েছে।
ফেওয়া হ্রদ এবং সংশ্লিষ্ট এলাকা নেপালের পোখারা অঞ্চলের প্রধান পর্যটন আকর্ষণ। ফেওয়া হ্রদের উত্তর প্রান্ত পোখারার পর্যটন অঞ্চল হিসেবে গড়ে উঠেছে। এই এলাকা সাধারণভাবে লেক-সাইড নামে পরিচিত। এখানে পর্যটকদের জন্য হোটে, রেস্তোরা, বারসহ বিভিন্ন সুবিধাদি রয়েছে। ফেওয়া হ্রদের পানিপ্রবাহ দিয়ে বিদ্যুৎ উৎপাদিত হয়। ফেওয়া হ্রদের দক্ষিণ প্রান্ত থেকে ১.৫ কিলোমিটার দূরে বিদ্যুৎ কেন্দ্রটির অবস্থান। এই হ্রদের একটি অংশ বাণিজ্যিকভাবে মৎস্য উৎপাদনে ব্যবহৃত হয়।
তাল বরহী মন্দির: ফেওয়া হ্রদের মাঝখানে একটি দ্বীপের উপরে অবস্থিত তাল বরহী মন্দির। এটি পোখারা অঞ্চলের সবচেয়ে গুরুত্বপূর্ণ ধর্মীয় স্থাপনা। দুইতলা বিশিষ্ট এই মন্দিরটি হিন্দু দেবতা বিষ্ণকে উৎসর্গ করে নির্মিত হয়েছে। সপ্তাহের শনিবারে মন্দিরটি সাধারণ লোকারণ্য হয়। 
বাইদাম: ফেওয়া হ্রদের পূর্ব প্রান্ত বাইদাম নামে পরিচিত। এখানে সুপ্রচুর হোটেল, লজ, রেস্তোরা, বইয়ের দোকান ও স্যুভেনিরের দোকান অবস্থিত। এটি নেপালের অন্যতম জনপ্রিয় পর্যটন আকর্ষণ। পোখারায় আগত পর্যটকরা সাধারণত এখান থেকেই তাদের গন্তব্য শুরু করে।
বুড়িগঙ্গা সেতু
বুড়িগঙ্গা সেতু হল বাংলাদেশের বুড়িগঙ্গা নদীর উপর নির্মিত একটি সেতু। এটি প্রথম বুড়িগঙ্গা সেতু হিসাবেও পরিচিত। এটি বাংলাদেশ ও চীন যৌথ ভাবে তৈরি করেছে। সেতুটি ৭২৫ মিটার দীর্ঘ। এই সেতু ঢাকার সঙ্গে কেরানীগঞ্জ উপাজেলাকে যুক্ত করেছে। সেতুটি নির্মাণের ফলে সহজেই কেরানীগঞ্জ উপজেলা ও তার পার্শবর্তী এলাকার মানুষ ঢাকা শহরে প্রবেশ করতে পারছে। এই সেতু ঢাকা-খুলনা মহাসড়কে যুক্ত করেছে।
বুড়িগঙ্গা সেতু নির্মাণে বাংলাদেশকে অর্থ সাহায্য দিয়েছে চীন। এই সেতু নির্মাণ শুরু হয় ৮এর দশকে এবং শেষ হয় ১৯৮৯ সালে। ওই বছর সেতুর উদ্ভোদন হয়। এর পর থেকে সেতুটি ঢাকাবাসীকে পরিসেবা দিচ্ছে।
সেতুটি চীনা প্রযুক্তিতে নির্মিত হয়েছে। সেতুটি কংক্রিট ও ইস্পাত দিয়ে নির্মিত হয়েছে। এর দৈর্ঘ্য ৭২৫ মিটার। নদী থেকে সেতুটিকে একটি নির্দিষ্ট উচ্চতায় নির্মাণ করা হয়েছে, সদরঘাটে যাত্রীবাহী ও পণ্যবাহী জাহাজ ও লঞ্চ চলাচল স্বাভাবিক রাখার জন্য।
চিক্কাডপল্লি
চিক্কাডপল্লি হায়দ্রাবাদের একটি প্রধান শহরতলী এবং বাণিজ্যিক কেন্দ্র। চিক্কাডপল্লি মুশীরাবাদ, অশোক নগর, নারায়ণগুড়া ও বাগ লিঙ্গমপল্লি দ্বারা বেষ্টিত।
স্থানীয় বাসিন্দাদের অনুযায়ী চিক্কাডপল্লি নামটি দু'টি তেলুগু শব্দ; চিক্কাড (অর্থাৎ কাদা) ও পল্লি (অর্থাৎ জায়গা) থেকে প্রাপ্ত। যেহেতু চিক্কাডপল্লি একটি নিম্নাঞ্চল এই এলাকাটি সাধারণত কাছাকাছির নালাগুলির থেকে অন্তঃপ্রবাহিত ড্রেন-জলে আসা কাদা দ্বারা জর্জরিত।
অন্যান্য কিছু স্থানীয়দের অনুযায়ী চিক্কাডপল্লি নামটি "cheekatipally" (তেলুগুতে অর্থঃ অন্ধকার জায়গা) থেকে উদ্ভূত।
তেলঙ্গানা রাষ্ট্রীয় রোড পরিবহণ সংস্থা (টিএস​আরটিসি) শহরের সমস্ত অংশে বাস পরিষেবা প্রদান করে থাকে। চিক্কাডপল্লির নিকটতম এমএমটিএস ট্রেন স্টেশন-টি "বিদ্যানগর" (বা জামিয়া ওস্মানিয়া)-এ অবস্থিত। হায়দ্রাবাদের প্রধান রেল স্টেশন; সেকেন্দ্রাবাদ রেল স্টেশন ৬ কিলোমিটার দূরে এবং রাজীব গান্ধী আন্তর্জাতিক বিমানবন্দর এখান থেকে ২৫ কিলোমিটার দূরে অবস্থিত।
আসন্ন হায়দ্রাবাদ মেট্রো রেল প্রকল্পের অংশ হিসেবে মেট্রো রেল এই এলাকার মধ্যে দিয়ে ছুটিবে।
শহরের সেন্ট্রাল লাইব্রেরি এখানেই অবস্থিত। বিখ্যাত ধার্মিক গায়ক এম. এস. রামারাও এখানে বসবাস করতেন, এবং তাঁর নামে একটি রাস্তার নামকরণ "সুন্দারা কাণ্ডা এম. এস. রামারাও লেন" করা হয়।
"ত্যাগারায়া গানসভা"  নামক হায়দ্রাবাদের একটি জনপ্রিয় সাংস্কৃতিক মিলনায়তন চিক্কাডপল্লিতে অবস্থিত। বহু সাংস্কৃতিক ভিত্তিক প্রোগ্রাম তথা মিটিং দৈনন্দিন রূপে এখানে অনুষ্ঠিত হতে দেখা যায়।
প্রভু ভেঙ্কটেশ্বরস্বামী মন্দির চিক্কাডপল্লির একটি অন্যতম প্রাচীনতম ও গুরুত্বপূর্ণ ল্যান্ডমার্ক। এই মন্দিরটির সাথে অনেক কাল জুড়ে ইতিহাস যুক্ত রয়েছে।
বিপুলসংখ্যক সিনেমা হল এখানে অবস্থিত; যেখানে মূলত টলিউড চলচ্চিত্র ইন্ডাস্ট্রির তেলুগু চলচ্চিত্র দেখানো হয়ে থাকে।
মাহফুজুর রহমান খান
মাহফুজুর রহমান খান (জন্ম ১৯ মে, ১৯৪৯) একজন বাংলাদেশী চিত্রগ্রাহক। পেশাদার চিত্রগ্রাহক হিসেবে তিনি ১৯৭২ সালে প্রথম চলচ্চিত্রে কাজ করেন। তিনি আলমগীর কবির, আলমগীর কুমকুম, হুমায়ুন আহমেদ, শিবলি সাদিকদের মত চলচ্চিত্র পরিচালকদের সাথে কাজ করেন।
চলচ্চিত্রের চিত্রগ্রহণের জন্য তিনি নয়বার জাতীয় চলচ্চিত্র পুরস্কার, আটবার বাচসাস পুরস্কার এবং একবার বিশেষ বিভাগে মেরিল-প্রথম আলো পুরস্কার লাভ করেন।
মাহফুজুর রহমান ১৯৪৯ সালে তৎকালীন পূর্ব পাকিস্তানের (বর্তমান বাংলাদেশ) ঢাকার লালবাগে জন্মগ্রহণ করেন। তার বাবা মরহুম হাকিম ইরতিজা-উর-রহমান খান ছিলেন একজন ব্যবসায়ী। তার পৈতৃক নিবাস ছিল লালবাগের চকবাজারস্থ হাকিম হাবিবুর রহমান খান রোডে। রোডটির নাম তার দাদা হাকিম হাবিবুর রহমান খান নামানুসারে রাখা হয়েছিল। তার চাচা ই আর খান (ইরতিফা-উর-রহমান খান) ১৯৬০-৮০ এর দশকের বাংলা চলচ্চিত্রের একজন খ্যাতনামা পরিচালক ও প্রযোজক ছিলেন। তাছাড়া প্রখ্যাত চিত্রপরিচালক ভাতৃদ্বয় এহতেশাম ও মুস্তাফিজ ছিলেন তার ফুফাত ভাই।
স্কুলে পড়াকালীন সময় থেকে তিনি চিত্রগ্রহণে আগ্রহী ছিলেন। তার বাবার ক্যামেরা দিয়ে ছবি তুলে তার চিত্রগ্রহণে হাতেখড়ি হয়। চিত্রগ্রহণ শেখার উদ্দেশ্যে তিনি প্রখ্যাত চিত্রপরিচালক জহির রায়হান নির্মাণাধীন "লেট দেয়ার বি লাইট"-এর সেটে গিয়েছিলেন। এছাড়া রফিকুল বারী চৌধুরী ও আব্দুল লতিফ বাচ্চুর সেটে গিয়ে চিত্রগ্রহণের বিভিন্ন বিষয় শিখেছেন। চিত্রগ্রাহক আখতার হোসেন এর নাম কোথায়?????
মাহফুজুর রহমান আরেক প্রখ্যাত চিত্রগ্রাহক আব্দুল লতিফ বাচ্চুর শিষ্য। তিনি তার অধীনে সহকারী চিত্রগ্রাহক হিসেবে ১৯৭০ সালে "দর্প চূর্ণ" ও ১৯৭১ সালে "স্বরলিপি" চলচ্চিত্রে কাজ করেন। প্রধান চিত্রগ্রাহক হিসেবে তার প্রথম কাজ আবুল বাশার চুন্নু পরিচালিত "কাঁচের স্বর্গ" (১৯৭২)। এছাড়া একই সময় তিনি আবদুল্লাহ আল মামুন পরিচালিত "জল্লাদের দরবার" ১৯৭২), আলমগীর কুমকুম পরিচালিত "আমার জন্মভূমি" (১৯৭৩), মুস্তাফিজ পরিচালিত "আলো-ছায়া" (১৯৭৪), নুর-উল-আলম পরিচালিত "চলো-ঘর-বাঁধি" (১৯৭৪), দিলীপ বিশ্বাস পরিচালিত "দাবি" (১৯৭৪), সিরাজুল ইসলাম ভূঁইয়া পরিচালিত "একালের নায়ক" (১৯৭৫) চলচ্চিত্রে অভিনয় করেন। তিনি প্রথম রাজ্জাক পরিচালিত "অভিযান" চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন। পরে আজহারুল ইসলাম খানের সহযাত্রী ও আখতারুজ্জামানের "পোকামাকড়ের ঘরবসতি" চলচ্চিত্রের জন্য এই পুরস্কার লাভ করেন। তিনি হুমায়ূন আহমেদ পরিচালিত আটটি চলচ্চিত্রের চিত্রগ্রহণের কাজ করেন এবং চারটি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন। চলচ্চিত্রগুলো হল "শ্রাবণ মেঘের দিন", "দুই দুয়ারী", "আমার আছে জল" ও "ঘেটুপুত্র কমলা"। এছাড়া কোহিনূর আক্তার সুচন্দার "হাজার বছর ধরে", গোলাম রাব্বানী বিপ্লব পরিচালিত "বৃত্তের বাইরে" চলচ্চিত্রের জন্য এই পুরস্কার অর্জন করেন।
চিত্রগ্রাহক আখতার হোসেন এর নাম কোথায়?????
মাহফুজুর রহমান ১৯৭৮ সালে ড. নিরাফাত আলম শিপ্রাকে বিয়ে করেন। শিপ্রা দুরারোগ্য ব্যাধিতে আক্রান্ত হয়ে ২০০১ সালে মৃত্যুবরণ করেন। দাম্পত্য জীবনে তারা নিঃসন্তান ছিলেন।
রত্ন পার্ক
রত্ন পার্ক হচ্ছে কেন্দ্রীয় কাঠমান্ডুতে অবস্থিত নেপালের একটি পার্ক। এটা রাজা মহেন্দ্রর স্ত্রী রানী রত্নের নামে নামকরণ করা হয়। এটা শিশুদের জন্য নির্মিত হয়েছিল এবং রত্না, রাজা মহেন্দ্রর দ্বিতীয় রাণীর স্মরণার্থে নামকরণকৃত। এটি কাঠমান্ডুর কেন্দ্রে রানী পুকুর এবং টুডিখেলের মাঝে অবস্থিত।
সরযূ গুপ্তা
সরযূ গুপ্তা (১৮৮৮—১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরযূ গুপ্তা ১৮৮৮ সালে ঢাকার বিক্রমপুর এর সোনারং গ্রামে জন্মগ্রহণ করেন। তার পিতার নাম দেবেন্দ্রমোহন সেন ও মাতার নাম কুমুদিনী সেন।
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরমা গুপ্তার মিলে গঠন করেন 'গেন্ডারিয়া মহিলা সমিতি'। এ সমিতির সদস্যরা নিজেরাই দ্রব্য উৎপন্ন, বিক্রয় ও প্রচারকার্য পরিচালনা করতেন। তিনি স্বদেশী কাজ ও সমাজ সেবামুলক কাজ করেন। ১৯৩০ সালে 'সত্যাগ্রহী সেবিকা দল' এ অন্তর্ভুক্ত হয়ে আইন অমান্য আন্দলনে যুক্ত হন। ১৯৩২ সালে ৪ জানুয়ারি গ্রেপ্তারের পড়ে পুনরায় অমান্য আন্দোলন হয় এবং তিনি যোগ দেন।
সরযূ গুপ্তা ১৯৪৫ সালে মারা যান।
ট্রাফিক পদ্ধতি নির্দেশনা
ট্রাফিক পদ্ধতি নির্দেশনা বলতে ট্রাফিক চলার একটি নির্দিষ্ট নিয়ম-নীতিকে বোঝায় যা অনুসারে কোনো নির্দিষ্ট অঞ্চলের সকল যানবাহন চলাচল করে। সাধারণত দুই ধরনের ট্রাফিক পদ্ধতি লক্ষ করা যায়। একটি হল ডানদিকগামী এবং অপরটি বামদিকগামী
একটি সমীক্ষায় দেখা গেছে যে পৃথিবীর মোট জনসংখ্যার দুই-তৃতীয়াংশ(১৬৩ টি দেশ এবং অঞ্চল) ডানদিকের(আরএইচটি) ট্রাফিক পদ্ধতি মেনে চলে। বাকি ৭৬টি দেশ এবং অঞ্চলগুলো বামদিকের(এলএইচটি) ট্রাফিক পদ্ধতি মেনে চলে।
১৯৯০ সালের আগে কানাডা, স্পেন এবং ব্রাজিলের মতো দেশগুলো দেশের বিভিন্ন স্থানে বিভিন্ন নিয়ম চালু রেখেছিলো। এরপর ১৯৯০ সালে অনেক দেশ তাদের আঞ্চলিক প্রথা অনুযায়ী বামদিকের ট্রাফিক পদ্ধতি থেকে ডানদিকের ট্রাফিক পদ্ধতি তে যাওয়া শুরু করে। ১৯১৯ সালের দিকে পৃথিবীর প্রায় ১০৪ টি দেশে বামদিকের ট্রাফিক পদ্ধতি ছিলো। এরপর ১৯১৯-৮৬ সালে ৩৪ টি দেশ তাদের দিক পরিবর্তন করে ফেলে এবং ডানদিকের ট্রাফিক পদ্ধতি অনুসরণ করা শুরু করে। 
অনেকদেশ আবার সড়ক পথে একরকম এবং নদী ও সমুদ্র পথে অন্যরকম পদ্ধতি অনুসরণ করে। সাধারণত "সি কোলিসন" এড়ানোর জন্য অনেক দেশে সমুদ্র পথে ডানদিকের ট্রাফিক পদ্ধতি অনুসরণ করা হয়।আন্তর্জাতিক নিয়মও তাই। একই ব্যাপার আকাশপথের ক্ষেত্রেও। যুক্তড়াষ্ট্রের মিলিটারিরা তাই এয়ার্ক্রাফট সবসময় বায়ু এবং সমুদ্রের উভয়ের ডানদিকে চলাচল করতে বলে।
আবার অনেক দেশে যানবাহন ডানদিকগাতী হলে রেল বামদিকের হয় অথবা যান চলাচল বামদিকগামী হলে রেল চলাচল ডানদিকগামী হয়। চায়না এই পদ্ধতি অনুসরণ করে। তাদের এইরকম করার পিছনে আবার তেমন কোনো বিশেষ কারণ নেই। তবে এখোনো বেশির ভাগ দেশে বামদিকগামী ট্রাফিক পদ্ধতিই বেশি সমাদৃত। কারণ মানুষ যখন চলাচল করে তখন তাদের মস্তিষ্কের ডানভাগ বেশি সচল থাকে। তাই বামদিকে ট্রাফিক চলাচলই বেশি নিরাপদ।eye dominant than left.
ভোলাহাট রেশম বীজাগার
ভোলাহাট রেশম বীজাগার বাংলাদেশের বৃহত্তম রেশম বীজাগার। এটি রাজশাহী বিভাগের চাঁপাইনবাবগঞ্জ জেলাস্থ ভোলাহাট উপজেলায় অবস্থিত।
ভোলাহাট উপজেলায় রেশম শিল্পের সূত্রপাত সেই পাল অামলে।পাকিস্তান সৃষ্টির পর উত্তরবঙ্গে বিশেষ করে ভোলাহাট,নাচোল ওগোমাস্তাপুর এর রেশমশিল্প উন্নয়ন ও সম্প্রসারণের লক্ষে ১৯৬১ সালে "ভোলাহাট রেশম বীজাগার" স্থাপন করা হয়। পরবর্তীতে বাংলাদেশস্বাধীন হওয়ার পর রেশম এর সূতিকাগার ভোলাহাটের ক্রমাগত রেশম চাষ বৃদ্ধি ও রেশম চাষীদের দোরগোড়ায় সেবা পৌছায় দেয়ার জন্য ১৯৮৫ সালে জেলা রেশম সম্প্রসারণ কার্যক্রম শুরু হয়। ভোলাহাট রেশম বীজাগারে এর উপজেলা রেশম সম্প্রসারণ কার্যালয় স্থাপন করা হয়।
চাঁপাই নবাবগঞ্জ জেলার ভোলাহাট উপজেলায় অবস্থিত। মৌজাঃ গোপিনাথপুর ও ভোলাহাট।
এটি আয়তন এবং ধারনক্ষমতার দিক দিয়ে দেশের বৃহৎ রেশম বীজাগার। এর মোট অায়তন ৩৬.৭৯ একর (১১১ বিঘা ১০ কাঠা)। যার মধ্যে অাবাদী জমির পরিমাণ ২০.৪৬ একর (৬২বিঘা) (বুশ, হাইবুশ, লোকাট, হাইকাট ও গাছ জমি) এবং অন্যান্য কাজে ব্যবহৃত জমির পরিমাণ ১৬.৩৩ একর (৪৯বিঘা ১০ কাঠা)। অফিস, বাসা, কারিগরি ভবন, রাস্ত, ড্রেন, পুকুর, ফুল ও ফলের বাগান এবং বাঁশঝাড়।
ভোলাহাট অঞ্চলের রেশম শিল্পের ইতিহাস বহু পুরানো। ভোলাহাট অঞ্চলের রেশম চাষিরা দেশের শতকরা ৭৫ ভাগ উৎপান ও সরবাহ করে থাকে। ঐতিহাসিক গৌড়ের প্রাচীন ইতিহাস পর্যালোচনা করলে জানা যায় যে, পাল অামলের পর সেন অামলে অাইহো, ভোলাহাট, মুচিয়া, নরহাট্রা ছাড়া বরেন্দ্র অঞ্চল হতে রেশম চাষ উঠে যায়। মুসলিম অামলে গৌড়ের রাজ পরিবার ও রাজন্য বর্গের পোষক ও শৌখিন বস্ত্র হিসাবে রেশমের চাহিদা দেখা দেয়ায় গৌড় নগরীর অাশ পাশে ব্যাপকভাবে রেশম চাষ শুরু হয়। এ সময় রেশমএর ব্যাপক চাহিদা ও উৎপাদন যেমন বৃদ্ধি পেয়েছিল, তেমনি রেশম চাষীরাও রেশম হতে প্রচুর অায় করতো। এর ফলে ঐতিহাসিক গৌড় উপকন্ঠে পিয়াসবাড়ী, ভোলাহাট, কালিয়াচক, সুজাপুরসহ বিভিন্ন স্থানে প্রচুর রেশম ও রেশমজাত বস্ত্র উৎপাদিত হত। যা এখনো এ সমস্ত স্থানে অব্যহত রয়েছে।
ঐতিহাসিকদের মতে মোঘল শাসনামলে বেংগল সিল্ক নামে অবিভক্ত বাংলার এ শিল্প ছিল অার্থ সামাজিক অবস্থানেরর মাপকাঠি। বৃটিশ অামলে বাংলাকে Store house of silk বলে অাখ্যায়িত করা হতো। ঐতিহাসিক কাজী মিছের(বগুড়া) তাঁর রাজাশাহীর ইতিহাস গ্রন্থে ভোলাহাটকে "মহানন্দা র তীরে অবস্থিত রেশম এর প্রাচীন বন্দর হিসাবে অাখ্যায়িত করেন। ইস্ট ইন্ডিয়া কোম্পানি অামলে ভোলাহাট রেশম বীজাগার গৌড় অঞ্চলের রেশম শিল্পের প্রাণকেন্দ্র হয়ে উঠে। মেসার্স লুইপেইন এন্ড কোম্পানী এখানে রেশম কারখানা স্থাপন করে। উল্লেখ, রাজশাহী ইতিহাস গ্রন্থে যতগুলো রেশম কোম্পানির উৎপাদন তালিকা উল্লিখিত অাছে তন্মধ্যে ভোলাহাটস্থ মেসার্স লুইপেইন এন্ড কোম্পানী’র উৎপাদন সব থেকে বেশী। ভোলাহাট এ কোম্পানিটির ১৯০৪ থেকে ১৯০৭ খ্রিঃ পর্যন্ত বাৎসরিক রেশম উৎপাদন ও মূল্য তালিকা দেওয়া হল।
রেশমচাষ সম্প্রসারণ ও রেশম চাষ লাভজনক করার লক্ষে এ প্রতিষ্ঠান গুরুত্বপূর্ণ অবদান রাখে। এছাড়াও রেশম বীজগুটি উৎপাদন, রোগমুক্ত ডিম উৎপাদ, উন্নত জাতের তুঁত কাটিংস উৎপাদন এবং উন্নত জাতের তুঁতচারা উৎপাদনেও এই প্রতিষ্ঠানটি কাজ করে চলেছে।
বিষ্ণুপ্রিয়া দেবী
বিষ্ণুপ্রিয়া দেবী (সেপ্টেম্বর ১৯০৮ — ১৭ জুলাই ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
বিষ্ণুপ্রিয়া দেবী ১৯০১ সালে রাজশাহী জেলার তানোর উপজেলায় জন্মগ্রহণ করেন। তার পিতার নাম মৃত্যুঞ্জয় মৈত্র ও মাতার নাম মনোমহিনী দেবী।
বিষ্ণুপ্রিয়া দেবীর ১১ বছর বয়সে বিয়ে হয় এবং স্বামীর বাড়ি থেকে স্বদেশ সেবার অনুপ্রেরণা পান। ১৪ বছর বয়সে স্বামী মারা যাবার পরে ১৯৩১ সালে কলকাতায় আসেন এবং লাবণ্যপ্রভা দত্তর সাথে যুক্ত হয়ে কাজ করেন। ১৯৩২ সালে স্বাধীনতা দিবস পালন করার জন্য দলে দলে মেয়েরা পথে নেমেছিল তিনি তখন কংগ্রেস নেত্রী লাবণ্যপ্রভা দত্তের কাছে আসেন রাজনৈতিকভাবে যুক্ততার জন্য। এজন্য বিভিন্ন সময় জেল খাটেন।
১৯৮১ সালে ১৭ জুলাই মারা যান।
নিওপালপা ডোনাল্ডট্রাম্পি
নিওপালপা ডোনাল্ডট্রাম্পি মথের "নিওপালপা" গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে।
১৯৮৮ সালে ডেলিবর পলভনি প্রথম "Neopalpa" গণ এবং "Neopalpa neonata" প্রজাতির বর্ণনা দেন। এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন "Neopalpa donaldtrumpi", কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরণ মনে করিয়ে দেয়।
"N. donaldtrumpi" এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য থেকে । পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে। গণের আরেক প্রজাতি "N. neonata" এর তুলনায় "N. donaldtrumpi" এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে।
স্বীকারোক্তি
স্বীকারোক্তি (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।
এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।
১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)
২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি ( Extra judicial confession)
সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।
সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমান হিসেবে আনা যাবেনা।
সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমান হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়
সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমান করা যাবে।
সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।
সাক্ষ্য আইনের ২৯ নং ধারা : অন্যথায় প্রাসঙ্গিক স্বীকারোক্তি গোপন রাখার প্রতিশ্রুতি ইত্যাদির কারনে অপ্রাসঙ্গিক হবেনা।
সাক্ষ্য আইনের ৩০ নং ধারা : প্রমানিত স্বীকারোক্তি, যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।
রবার্ট ব্রুকস ব্রাউন
রবার্ট ব্রুকস ব্রাউন (জন্ম এপ্রিল ১৪, ১৯৫৯) হলেন যুক্তরাষ্ট্র সেনাবাহিনীর একজন চার তারকা জেনারেল। তিনি যুক্তরাষ্ট্র সেনাবাহিনী পেসিফিকের কমান্ডারের দায়িত্ব পালন করেন।
ফেব্রুয়ারি ২০১৪ থেকে এপ্রিল ২০১৪ পর্যন্ত তিনি যুক্তরাষ্ট্র সেনাবাহিনীর সম্মিলিত সামরিক কেন্দ্রের কমান্ডিং জেনেরালের দায়িত্ব পালন করেন।
১৯৭৭ সালে ব্রাউন মিসিগানের নসি পয়েন্টি উচ্চ বিদ্যালয় থেকে পাশ করেন। যুক্তরাষ্ট্র মিলিটারি একাডেমীতে যোগ দেওয়ার আগে তিনি একটি বাস্কেটবল দলে খেলতেন। ১৯৮১ সালে তিনি ইউনাইটেড স্টেটস মিলিটারি একাডেমি থেকে পাশ করেন। এরপর ভার্জিনিয়া বিশ্ববিদ্যালয় থেকে ১৯৮০ এর দশকে তিনি উচ্চতর ডিগ্রি লাভ করেন।
মহিমচন্দ্র দাশগুপ্ত
মহিমচন্দ্র দাশগুপ্ত (৯ এপ্রিল ১৮৮২ - ৬ আগস্ট ১৯৩৮) একজন ব্রিটিশ বিরোধী স্বাধীনতা সংগ্রামী ও সমাজসেবক।
মহিমচন্দ্রের জন্ম হয়েছিল বর্তমান বাংলাদেশের নোয়াখালী জেলার নবাবপুরে। তিনি ডাক্তারি পাশ করে চট্টগ্রামে তার কর্মকেন্দ্র গড়ে তোলেন। ডাক্তার হওয়ার সুবাদে জনপ্রিয়তা ছিল এলাকায়। গান্ধীজির ভাবনায় অনুপ্রাণিত হয়ে কংগ্রেসে যোগদান করেন এবং অসহযোগ আন্দোলনে চট্টগ্রামে প্রধান ভূমিকা রাখেন। চট্টগ্রাম জেলা কংগ্রেসের সভাপতি নির্বাচিত হয়েছেন। বৃহৎ শ্রমিক আন্দোলন গড়ে তোলার ক্ষেত্রে দেশপ্রিয় যতীন্দ্রমোহন সেনগুপ্তর তিনি ছিলেন অন্যতম সহকারী।
নিজে অহিংস আন্দোলনে সাথে জড়িত থাকলেও সশস্ত্র বিপ্লববাদীদের প্রতি গভীর সহানুভূতি ও ভালবাসা ছিল। মূলত তার চেষ্টা ও সহযোগীতায়, চারদিকে প্রবল বিরোধিতা সত্বেও মাস্টারদা সূর্য সেন চট্টগ্রাম জেলা কংগ্রেসের সম্পাদক হন ১৯২৮ সালে। সুর্য সেনের সাথে গভীর হৃদ্যতা হয় এবং চট্টগ্রাম অস্ত্রাগার লুন্ঠনের অব্যবহিত পর পুলিশি ধরপাকড়ের সময় বহু বিপ্লবীকে আত্মগোপনে সহায়তা করতেন। এজন্যে তাকে ও তার পরিবারকে ব্যপক সরকারি অত্যাচার ও হেনস্থার সম্মুখীন হতে হয় বহুবার। তার দাদা জমিদার বিপিন দাশগুপ্ত পুলিশি অত্যাচারে অসুস্থ হয়ে মারা যান।
মহিমচন্দ্র নানা ধরনের জনকল্যানমূলক কাজের সাথে জড়িয়ে ছিলেন আজীবন। চট্টগ্রাম পৌরসভা, জেলাবোর্ড, রামকৃষ্ণ মিশন আশ্রম এবং প্রবর্তক সংঘর চট্টগ্রাম শাখার সাথে সংযুক্ত ছিলেন।
মহিমচন্দ্র দাশগুপ্ত মারা যান ৬ আগস্ট ১৯৩৮ সালে।
মোহিনী মন্ডল
মোহিনী মন্ডল (? —১৯৪২) একজন বিপ্লবী ও মেদিনীপুর জেলার কমিউনিস্ট নেতা।
মোহিনী মন্ডল ব্রিটিশ ভারতের ঘাটালে জন্মগ্রহণ করেন। তিনি ছিলেন অবিভক্ত মেদিনীপুর জেলায় ভারতের কমিউনিস্ট পার্টির প্রতিষ্ঠাতাদের মধ্যে অন্যতম ব্যক্তিত্ব। প্রথম জীবনে সন্ত্রাসবাদী বিপ্লবী আন্দোলনের সাথে যুক্ত থাকলেও পরে মার্কসবাদী দর্শনে আকৃষ্ট হন। জেলা নেতা ভুপাল পান্ডা, দেবেন দাস প্রমুখদের সংগে কৃষক সভার কাজ করতেন। কমিউনিস্ট পার্টি নিষিদ্ধ হলে আত্মগোপন করেছিলেন। স্বাধীনতা সংগ্রাম ও জেলার বামপন্থী আন্দোলনের প্রথম সারির নেতা হয়েও তিনি অবহেলিত ও অখ্যাত রয়ে গেছেন। তার আত্মগোপনকালীন জীবনের ব্যাপারে আর বেশি কিছু জানা যায়না।
আত্মগোপন থাকা অবস্থাতেই মারা যান মোহিনী মন্ডল।
সরোজ আভা দাস চৌধুরী (নাগ)
সরোজ আভা দাস চৌধুরী (? - ১৯ আগস্ট ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরোজ আভা দাস বরিশাল জেলায় জন্মগ্রহণ করেন। পৈতৃক দেশ ঢাকা জেলার বিক্রমপুর এর জামির্তা গ্রামে। তার পিতার নাম রহিনীকুমার দাস চৌধুরী ও মাতার নাম প্রমোদাসুন্দরী দেবী।
১৯২৯ সালে তিনি বিপ্লবী অনুশীলন সমিতি সাথে যুক্ত হন। দলের মহিলা সংগঠনের সাথে যুক্ত ছিলেন। তাঁর বাড়ি ছিল বিপ্লবীদের আশ্রয় কেন্দ্র। ১৯৩৫ সালে গ্রেপ্তার হন। ১৯৩৭ সালে মুক্তি পান। ১৯৩৮ সালে বিপ্লবী কর্মী ধীরেন্দ্রনাথ নাগ সাথে বিয়ে হয়। তারপরে স্বামীর সাথে মিলে কলকাতায় 'মহামানব শিক্ষাসনদ' প্রতিষ্ঠা করেন।
১৯৫১ সালে ১৯ আগস্ট মারা যান।
দ্বিবার্ষিক এশীয় চারুকলা প্রদর্শনী
দ্বিবার্ষিক এশীয় চারুকলা প্রদর্শনী বাংলাদেশ শিল্পকলা একাডেমি আয়োজিত চারুকলা বিষয়ক সর্ববৃহৎ দ্বিবার্ষিক প্রদর্শনী। 
এশিয়া ও প্রশান্ত মহাসাগরীয় অঞ্চলের দেশগুলোর বিশিষ্ট শিল্পীদের অংশগ্রহণে এ প্রদর্শনী ১৯৮১ সালে যাত্রা শুরু করে।
বাংলাদেশ শিল্পকলা একাডেমির জাতীয় চিত্রশালায় মাসব্যাপী এ প্রদর্শনী ১ সেপ্টেম্বর থেকে ৩১ সেপ্টেম্বর পর্যন্ত প্রতিদিন বেলা ১১টা থেকে রাত ৮টা এবং শুক্রবার বেলা ৩টা থেকে রাত ৮টা পর্যন্ত দর্শকদের জন্য উন্মুক্ত থাকে।
জে. ডব্লিউ. হার্ন
জন উইলিয়াম হার্ন (; জন্ম: ১১ ফেব্রুয়ারি, ১৮৯১ - মৃত্যু: ১৪ সেপ্টেম্বর, ১৯৬৫) হিলিংডন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করতেন। দলে তিনি মূলতঃ লেগ স্পিনার ছিলেন। এছাড়াও, ডানহাতে দক্ষতার সাথে ব্যাটিংয়ে পারদর্শিতা দেখিয়েছেন জে. ডব্লিউ. হার্ন। ১৯১১ থেকে ১৯২৬ সময়কালে ইংল্যান্ড দলের পক্ষে আন্তর্জাতিক ক্রিকেটে অংশ নিয়েছেন তিনি।
১১ ফেব্রুয়ারি, ১৮৯১ তারিখে হিলিংডন এলাকায় হার্নের জন্ম। বিখ্যাত ক্রিকেটার জে. টি. হার্ন সম্পর্কে তাঁর দূরসম্পর্কীয় আত্মীয়। কিশোর অবস্থাতেই স্থানীয় খেলাগুলোয় ব্যাপক সফলতা পান। ফলশ্রুতিতে ১৯০৯ সালে অষ্টাদশ জন্মদিনের পরপরই মিডলসেক্সের পক্ষ যুক্ত হন। তাঁর তীক্ষ্ণ স্পিনে শুরুতেই সাফল্য আসে। ফ্রাঙ্ক টারেন্টের পর বোলিং গড়ে দ্বিতীয় অবস্থানে ছিলেন। কিন্তু, ১৯১০ সালে এসেক্সের বিপক্ষে ২৫ বলে ২ রান দিয়ে ৭ উইকেট নিয়ে চূড়ান্ত সফলতা পান। ঐ বছর মিডলসেক্সের পক্ষে দুইটি শতকও হাঁকান তিনি। লর্ডসে এসেক্সের বিপক্ষে ৬/১৭ ও সারের বিপক্ষে ৯/৪০ পান। সর্বমোট ১০২ উইকেটসহ ৪২.৮১ গড়ে ১৬২৭ রান তোলেন।
১৯০৯ থেকে ১৯৩৫ সময়কালে মিডলসেক্সের অন্যতম সদস্য ছিলেন। ডানহাতি ব্যাটসম্যান হিসেবে সুদক্ষ ছিলেন তিনি। আগ্রাসী ব্যাটসম্যান না হলেও সেরা বোলারদের বিপক্ষে পর্যাপ্ত রেটে রান সংগ্রহ করতেন। সোজা ও ফাঁকা স্থানে বল ফেলায়ও প্রভুত্ব দেখিয়েছেন। খুবই স্বল্প দূরত্ব নিয়ে লেগ স্পিন বোলিং করতেন। তাস্বত্ত্বেও পর্যাপ্ত গতিসঞ্চারের মাধ্যমে প্রায় মিডিয়াম পেসের পর্যায়ে নিয়ে যেতেন তিনি তাঁর বোলিংকে।
১৯১১-১২ মৌসুমে শক্তিশালী ইংল্যান্ড দলের অন্যতম সদস্যরূপে অস্ট্রেলিয়া সফরে যান। তিনি সিরিজের সবগুলো টেস্টে অংশ নেন। কিন্তু অস্ট্রেলীয় পিচে বোলার হিসেবে তিনি তেমন সফলতা পাননি। ১৯২০-২১ ও ১৯২৪-২৫ মৌসুমেও একই অবস্থায় থাকেন। ব্যাটসম্যান হিসেবে প্রথম দুই টেস্টে বেশ ভালো করেন। তন্মধ্যে, মেলবোর্ন ক্রিকেট গ্রাউন্ডে ১১৪ রানের একমাত্র শতক পান।
পরবর্তী বছরগুলোয় হার্ন অল-রাউন্ডার হিসেবে পরিচিত হতে থাকেন। ফ্রাঙ্ক টারেন্টের সাথে স্মরণীয় জুটি গড়েন যা কেবলমাত্র জর্জ হার্বার্ট হার্স্ট ও উইলফ্রেড রোডসের সাথে তুলনা করা যেতে পারে। তাস্বত্ত্বেও ১৯১২ সালে তাঁর সুযোগ সীমিত হয়ে যায়। পরের দুই বছর মৌসুম প্রতি ২০০০ রান ও ১০০ উইকেট নেন। ফলশ্রুতিতে, ১৯১৩-১৪ মৌসুমে দক্ষিণ আফ্রিকা সফরে যান। অস্ট্রেলিয়ার পিচের তুলনায় বেশ সাফল্য পান। তাস্বত্ত্বেও এস.এফ. বার্নসের সাথে খুব কমই বোলিং জুটি গড়তে পেরেছেন।
১৯১২ সালে উইজডেন কর্তৃক বর্ষসেরা ক্রিকেটার মনোনীত হন তিনি। ১৯২৯ সালে লেটনে এসেক্সের বিপক্ষে অপরাজিত ২৮৫* রান তোলেন। ১৯৩৩ সালে চেস্টারফিল্ডে ৯/৬১ পান যা তাঁর খেলোয়াড়ী জীবনের সেরা বোলিং পরিসংখ্যান ছিল। এ সময়ে থেকেই হার্ন তাঁর ব্যাটিং শক্তিমত্তার পাশাপাশি বোলিংয়েও তেমন দক্ষতা প্রদর্শন করতে পারেননি। ঐ বছরের শেষে মিডলসেক্স থেকে চলে আসেন। ১৯৪৯ সালে এমসিসি’র আজীবন সদস্য মনোনীত হন।
১৪ সেপ্টেম্বর, ১৯৬৫ তারিখে ৭৪ বছর বয়সে পশ্চিম ড্রেটন এলাকায় তাঁর দেহাবসান ঘটে।
আর৫৬০ (বাংলাদেশ)
আর৫৬০ (আঞ্চলিক মহাসড়ক) হল বাংলাদেশের রংপুর বিভাগের রংপুর নীলফামারী, লালমনিরহাট এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫ এর সাথে এন৫০৯ কে সংযুক্ত করে পাটগ্রাম স্থলবন্দরের সাথে রংপুরের দুরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩ কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ন মহাসড়ক। ২০০৭ সালে রাস্তাটি আঞ্চলিক মহাসড়ক হিসাবে ডিজাইন করা হয়।
সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত।
টিনটিন: ডেসটিনেশন অ্যাডভেঞ্চার
টিনটিন: ডেসটিনেশন অ্যাডভেঞ্চার একটি ভিডিও গেম যা বেলজীয় কার্টুনিস্ট হার্জের "দুঃসাহসী টিনটিন" সিরিজের আংশিক অবলম্বনে নির্মিত হয়েছে। ২০০১ সালের শেষদিকে এটি ইউরোপে মাইক্রোসফট উইন্ডোজ এবং প্লেস্টেশনের জন্যে মুক্তি দেয়া হয়।
গেমটি খেলার পদ্ধতি অনেকটা পূর্ববর্তী টিনটিন-কেন্দ্রিক গেম "প্রিজনারস অফ দ্য সান" ও "টিনটিন ইন টিবেট"-এর মতোই। তবে ব্যতিক্রম হিসেবে এতে খেলোয়াড় গাড়ি চালাতে পারে। এ ছাড়া গেমটির একমাত্র বিশেষত্ব ছিল সম্পূর্ণ ত্রিমাত্রিক গ্রাফিক্স। গেমটি বেশি জনপ্রিয়তা পায়নি, তাই সহজলভ্য
গেমে যেসব কমিকস থেকে নেয়া হয়েছে:
জিওফ আর্নল্ড
জিওফ্রে গ্রাহাম জিওফ আর্নল্ড (; জন্ম: ৩ সেপ্টেম্বর, ১৯৪৪) সারের আর্লসফিল্ড এলাকায় জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলের পক্ষে ৩৪ টেস্ট ও ১৪টি একদিনের আন্তর্জাতিকে অংশ নিয়েছেন জিওফ আর্নল্ড। সংক্ষেপিত জিজি’র কারণে তিনি ‘হর্স’ ডাকনামে পরিচিতি পান। দলে তিনি মূলতঃ সিম ও সুইং বোলার ছিলেন। ১৯৬৩ থেকে ১৯৮২ সময়কালে পর্যন্ত প্রথম-শ্রেণীর ক্রিকেটে সক্রিয় ছিলেন। ২১.৯১ গড়ে ১১৩০ উইকেট দখল করেছেন। কাউন্টি ক্রিকেটে সারে ও সাসেক্সের পক্ষাবলম্বন করেছেন। তন্মধ্যে ১৯৭১ সালে সারে দলের কাউন্টি চ্যাম্পিয়নশিপের শিরোপা জয়ে প্রভূতঃ ভূমিকা রাখেন।
১৯৬৭ সালে পাকিস্তানের বিপক্ষে তাঁর টেস্ট অভিষেক হয়। ঐ মৌসুমে তিনি ১০৯ উইকেট দখল করেছিলেন। আঘাতের কারণে ১৯৭০-এর দশকের প্রথমদিক পর্যন্ত দলে নিয়মিত হতে পারেননি।
১৯৭৪ সালে লর্ডসে অজিত ওয়াড়েকরের নেতৃত্বে সফরকারী ভারতের বিপক্ষে চমকপ্রদ খেলা উপহার দেন। ক্রিস ওল্ডকে সাথে নিয়ে মাত্র ৪২ রানে সফরকারী দলকে গুটিয়ে দেন। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ঐ সিরিজে ভারত দল ইংল্যান্ডের কাছে ৩-০ সিরিজে পরাজিত হয়।
কেবলমাত্র ওয়েস্ট ইন্ডিজ বাদে প্রত্যেক দলের বিপক্ষেই সফলতা পান। ১৯৭২-৭৩ মৌসুমে ভারত ও পাকিস্তানের সফরে যান। ঐ সফরে ১৭.৪৩ গড়ে ১৭ উইকেট দখল করেন। তন্মধ্যে দিল্লিতে জয়ী টেস্টে নিজস্ব সেরা বোলিং পরিসংখ্যান গড়েন ৯/৯১। পরবর্তী গ্রীষ্মে নিউজিল্যান্ড ও ওয়েস্ট ইন্ডিজের বিপক্ষে ৩১০ ওভার বোলিং করে ৩১ উইকেট দখল করেন। তিনি ও জন স্নো নিউজিল্যান্ডের ব্যাটিং মেরুদণ্ড ভেঙ্গে দেন। ইংল্যান্ডের পক্ষে দ্বিতীয় ইনিংসে অর্ধ-শতক করেন।
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সফরকারী অস্ট্রেলিয়ার বিপক্ষে অনুষ্ঠিত ঐ খেলায় গ্রেইম ওয়াটসনকে প্রথম বলেই বোল্ড করে অনন্য নজির গড়েন আর্নল্ড। এছাড়াও, ডেনিস অ্যামিস ওডিআইয়ের ইতিহাসে প্রথম সেঞ্চুরি হাঁকিয়েছিলেন। ঐ খেলায় ইংল্যান্ড ৬ উইকেটে জয় পেয়েছিল।
১৯৭৫ সালের অ্যাশেজ সিরিজের পর দল থেকে বাদ পড়েন। এরপর থেকেই কাউন্টি ক্রিকেটে নিয়মিতভাবে খেলতে থাকেন। সারে দলে অল-রাউন্ডার হিসেবে খেলেন। ১৯৭৮ সালে আর্নল্ড সাসেক্সে স্থানান্তরিত হন। জন স্নো’র অবসরের কারণে ঐ ক্লাবে পাঁচ বছর অবস্থান করেন। শেষদিকের বছরগুলোয় নীচের সারির ব্যাটসম্যান হিসেবে নিজেকে মেলে ধরার চেষ্টা চালান।
খেলোয়াড়ী জীবন শেষে সারে দলে বোলিং কোচের দায়িত্ব পালন করেন। জাতীয় পর্যায়ের উদীয়মান বোলারদের উত্তরণে সহায়তাকল্পে অগ্রসর হন। এরপর কেন্টে এ দায়িত্ব পালন করে নর্দাম্পটনশায়ারে রয়েছেন।
১৯৭২ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন।
চিত্তেশ্বরী মন্দির
চিত্তেশ্বরী মন্দির হল পশ্চিমবঙ্গের কলকাতার কাশীপুরে 'গান-অ্যান্ড-শেল' কারখানার পাশে অবস্থিত। জনশ্রুতি, প্রাচীন কলকাতার চিৎপুর ('চিত্রপুর') অঞ্চলের অধিষ্ঠাত্রী দেবী হলেন 'চিত্তেশ্বরী'/'চিত্রেশ্বরী'। দেবীমূর্তি প্রাচীন হলেও বর্তমান চিত্তেশ্বরী মন্দিরটি অপেক্ষাকৃত নবীন। মন্দিরের বাইরের গাত্রে 'আদি চিত্তেশ্বরী মন্দির'-এর স্থাপনা ১৬১০ খ্রিস্টাব্দ বলে উল্লেখ আছে।
লোককাহিনী অনুসারে, জঙ্গলাকীর্ণ প্রাচীন চিত্রপুর গ্রামে 'চিতে' বা 'চিত্তেশ্বর' নামে এক দুর্ধর্ষ ডাকাত বাস করত। একবার একটিমাত্র নিমগাছের গুড়ি থেকে চিতে একটি দেবীপ্রতিমা তৈরী করে তান্ত্রিক মতে পূজার্চনা করতে থাকে। তাঁর নামানুসারে দেবীর নাম হয় 'চিত্তেশ্বরী'।
চিতে ডাকাতের মৃত্যুর পর দেবীমূর্তি মাটির তলায় সমাধিস্থ হয়। পরবর্তীতে, নৃসিংহ ব্রহ্মচারী নামে এক তান্ত্রিক সন্ন্যাসী দেবীবিগ্রহ ভূগর্ভ থেকে উদ্ধার করে সেই স্থানে পুনঃপ্রতিষ্ঠা করেন। শেওড়াফুলি রাজবংশের রাণী ব্রহ্মচারীর অলৌকিকত্বের পরিচয় পেয়ে দেবী চিত্তেশ্বরীর নামে ঐ স্থানের অনেক সম্পত্তি দেবোত্তর করে দেন এবং তাকে পূজারী ও সেবায়েত নিযুক্ত করেন। সেই থেকে মন্দিরের পূজারীর উপাধি 'ব্রহ্মচারী' আজও চলে আসছে।
চিত্তেশ্বরী দেবীমূর্তি হল সিংহবাহিনী দুর্গামূর্তি। দুর্গার সঙ্গে অন্য দেবদেবীরা অনুপস্থিত। দেবীমূর্তির পাশে একটি বাঘের মূর্তি আছে, যা সুন্দরবনের ব্যাঘ্রদেবতা দক্ষিণরায়ের দ্যোতক। দেবীর প্রতিষ্ঠাকালে চব্বিশ পরগণা ও কলকাতার এই অঞ্চল যে সুন্দরবনের একটি অংশ হিসাবে জলাজঙ্গলময় ছিল এবং বাঘের উপদ্রুত ছিল, এই মূর্তি তারই পরিচয় দেয়। চিত্তেশ্বরী দেবীর পূজার আগে এই বাঘের দেবতার পূজা করার প্রাচীন রীতি বিদ্যমান।
দেবীমূর্তি প্রাচীন হলেও আদি মন্দিরটি স্থানীয় কোন গাছতলা বা পর্ণকুটীরে ছিল বলে মনে করা হয়। বর্তমান মন্দিরের পিছনে একটি ছোট বাগানের মধ্যে পূর্বোক্ত তান্ত্রিক ব্রহ্মচারী প্রতিষ্ঠিত পঞ্চমুণ্ডের আসনটি এখনও আছে।
মিলাদ টাওয়ার
মিলাদ টাওয়ার (), যেটি তেহরান টাওয়ার নামেও পরিচিত হল একটি বহুতলবিশিষ্ট টাওয়ার। উঁচু টাওয়ারগুলোর মধ্যে এটি ষষ্ঠ। মুক্ত স্থাপত্যের উঁচু ভবনগুলোর মধ্যে এটি ১৭তম। এটি কারাব শহর এবং গিসা জেলার মধ্যে অবস্থিত। টাওয়ারটি ১২ তলা এবং এর মাথায় রয়েছে বল আকৃতির স্থাপত্য।এর ছাদ ৩১৫ মি উঁচু। টাওয়ারটি "ইন্টারন্যাশনাল ট্রেড এন্ড কনভেনশন সেন্টার অফ ইরানের" একটি অংশ। এতে একটি পাঁচ তারকা হোটেলও রয়েছে। এছাড়া আছে একটি কনভেনশন সেন্টার, একটি আইটি পার্ক এবং ওয়ার্ল্ড ট্রেড সেন্টার।
ধীরেন দে
ধীরেন দে (? - ২৩ আগস্ট ১৯৩৩) একজন ব্রিটিশ বিরোধী স্বাধীনতা আন্দোলনের বিপ্লবী ও কিশোর শহীদ।
ধীরেন দে জন্মগ্রহণ করেন বাংলাদেশের ময়মনসিংহ জেলার জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারনে ধীরেন দে মারা যান।
হাসান মতিউর রহমান
হাসান মতিউর রহমান (জন্মঃ ৮ ডিসেম্বর ১৯৫৮) হলেন বাংলাদেশী লোকসংগীত শিল্পি, গীতিকার ও সঙ্গীত পরিচালক। বাংলাদেশের ইতিহাসে সর্বাধিক বিক্রীত অ্যালবাম ‘আমি বন্দী কারাগারে’র সুরকার ও প্রযোজক তিনি।
হাসান মতিউর রহমান ১৯৫৮ সালের ৮ ডিসেম্বর ঢাকা জেলার দোহার উপজেলার নয়াবাড়ি ইউনিয়নের পূর্বধোয়াইর গ্রামে জন্মগ্রহন করেন। তার পিতার নাম মোহাম্মদ হাসানউদ্দীন, তিনি কলিকাতায় চাকরী করতেন এবং সংগীতের তার বিশেষ অনুরাগ ছিল যা তাকে বিশেষ ভাবে প্রভাবিত করেছে।
গ্রামে প্রাথমিক শিক্ষা শেষে তিনি মানিকগঞ্জ জেলার হরিরামপুরে অবস্থিত ইব্রাহিমপুর ঈশ্বরচন্দ্র উচ্চবিদ্যালয়ে পড়াশোনা শুরু করেন। এই সময়েই তিনি মাইকে আব্বাস উদ্দীন ও আবদুল আলীমের গান শুনে সংগীতে অনুপ্রাণিত হন। তিনি রবীন্দ্রনাথ ঠাকুর ও কাজী নজরুল ইসলামের জীবনী নিয়ে পুঁথি রচনা করে নিজেই পাঠ করে শোনাতেন। কলিকাতায় চাকরীকালীন তার পিতা মোহাম্মদ হাসানউদ্দীন গুনাই যাত্রা এত বেশি শুনেছেন যে, প্রথম থেকে শেষ পর্যন্ত পুরাটাই তার মুখস্থ ছিল। তিনি চাকরি ছেড়ে দেশে আসার পরে নিজের টাকায় একটা যাত্রা দল গঠন করছিলেন। এই দল নিয়ে গুনাই যাত্রা পালা করে সাড়া জাগিয়েছিলেন। তখন পুরুষরাই যাত্রার মধ্যে মেয়ে সাজত। পুরুষের করা মেয়ে ক্যারেক্টার দেখে লোকে মুগ্ধ হতো।
নবম বা দশম শ্রেণীর ছাত্র থাকা কালেই বাংলাদেশের স্বাধীনতা যুদ্ধ শুরু হয়েছিল। তিনি স্কুলের প্রধান শিক্ষকের দ্বারা অনুপ্রাণিত হয়ে মুক্তিযুদ্ধে অংশ গ্রহন করেন। যুদ্ধের ট্রেনিং হয়েছিল মানিকগঞ্জে। ক্যাপ্টেন আবদুল হালিম চৌধুরী ছিলেন সেক্টরের প্রধান। ওই অঞ্চলে মেজর হায়দার ছিলেন।
১৯৭৩ সালে ইব্রাহিমপুর ঈশ্বরচন্দ্র উচ্চবিদ্যালয় থেকেই এসএসসি পরীক্ষায় অংশ গ্রহন করে উত্তীর্ণ হন।
এরপর ১৯৭৭ সালের শেষ দিকে রূপালী ব্যাংকের চাকরি নিয়ে ঢাকায় আসেন। তার বাসা ছিল আবদুল আলীমের বাড়ির পাশেই, এই সুবাদে তার বড় ছেলে জহির আলীমের সঙ্গে হাসান মতিউর রহমানের একটা ঘনিষ্ঠ সম্পর্ক তৈরি হয়। এবং তার সঙ্গেই বিভিন্ন জায়গায় গান গাইতে যেতেন। ১৯৭৮ সালে বাংলাদেশ বেতারে তার লেখা প্রথম গান প্রচারিত হয়। বরিশালের আবদুল করীম খানের গেয়েছিলেন, ‘জ্বালায় জ্বালায় আমার অন্তর কালা, তোরা দেখরে, প্রেমের কি জ্বালা সখী দেখরে’ গানটি। অবশ্যই বেতারের তালিকাভূক্ত গীতিকার না হওয়ায় লোকগীতি বলেই গানটি প্রচারিত হয়েছিল। এভাবে তার লেখা অনেক গান বেনামে বেতারে গেয়েছিলেন আবদুল আলীম পুত্র জহির আলীম।
১৯৭৮ সালের এপ্রিল (বৈশাখ) মাসে ডিস্ক রেকর্ডে সর্বকনিষ্ঠ গীতিকার হিসেবে সুযোগ পান। তখন বাংলাদেশে একমাত্র গ্রামোফোন কোম্পানি ছিল ঢাকা রেকর্ডস। সেখানকার মালিক ছিলেন রূপবান ছবির ডিরেক্টর সালাউদ্দিন, মিউজিক ডিরেক্টর সত্য সাহা আর ফেরদৌসি রহমান। প্রতি গানের জন্য ঢাকা রেকর্ডস তাকে দিয়েছিল ২০০ টাকা করে। গান লিখে টাকা রোজগার করা যায়, এর আগে তিনি জানতে না।
হাসান মতিউর রহম দেশে বিদেশে ৩৫০টির বেশি পুরষ্কার পেয়েছেন। এর মধ্যে বিশেষ উল্লেখযোগ্য হলো ‘যদি রাত পোহালে শোনা যেত বঙ্গবন্ধু মরে নাই’ এই গানটির জন্য প্রাপ্ত পুরষ্কার। গানটি গেয়েছেন শিল্পী মলয় কুমার ও সাবিনা ইয়াসমিন। হাসান মতিউর রহমান এ প্রসঙ্গে বলেন, ‘পরপর দুই শনিবার দুটি পুরস্কার পেলাম। লাল সবুজের দল আয়োজিত অনুষ্ঠানে মুক্তিযুদ্ধ ও বঙ্গবন্ধুকে নিয়ে কাজ করা গুণীদের হাতে তুলে দেওয়া হয়। আমার হাতে এই বিশেষ সম্মাননাটি তুলে দেন মুক্তিযোদ্ধা বিষয়ক মন্ত্রণালয়ের মন্ত্রী আখম মোজাম্মেল হক।’
‘তুমি অনেক দিন কান্দাইলা বন্ধু, কান্দাইয়ো না বেশি আর, তুমি যে ক্ষতি করলে আমার, আল্লায় করবে তোমার বিচার’ গানটির জন্য মিজাব অ্যাওয়ার্ড পেলেন গীতিকার-সুরকার হাসান মতিউর রহমান। ২০১২-১৩ সালের সর্বাধিক জনপ্রিয় গানের ক্যাটাগরিতে তিনি এ পুরস্কার পেয়েছেন।
মোহাম্মদপুর প্রিপারেটরি স্কুল এন্ড কলেজ
মোহাম্মদপুর প্রিপারেটরি স্কুল এন্ড কলেজ বিশ শতকে ঢাকার মোহাম্মদপুরে প্রতিষ্ঠিত একটি বিখ্যাত শিক্ষাপ্রতিষ্ঠান। ছেলে ও মেয়ে শিক্ষার্থীদের জন্য আলাদা ক্যাম্পাস সুবিধা সম্বলিত এই প্রতিষ্ঠানটিতে প্রায় পাঁচ হাজার শিক্ষার্থী অধ্যয়নরত। অত্র প্রতিষ্ঠানের শিক্ষার্থীরা বিভিন্ন পাবলিক পরীক্ষায় অত্যন্ত কৃতিত্বের পরিচয় দিয়ে যাচ্ছে।
এটি মোহাম্মদপুরে অবস্থিত
বিজন সেন
বিজন সেন (? - ২৪ এপ্রিল, ১৯৫০) একজন ব্রিটিশ বিরোধী স্বাধীনতা আন্দোলনের কর্মী ও বাংলাদেশের সাম্যবাদী আন্দোলনের শহীদ।
বিজন সেন বাংলাদেশের নাটোর জেলায় জন্মগ্রহণ করেন। সশস্ত্র আন্দোলনে সাথে জড়িত হয়ে রাজনৈতিক ডাকাতিতে অংশ নিয়েছিলেন। পুঁটিয়ামেল ডাকাতিতে অভিযুক্ত হয়ে আন্দামান সেলুলার জেলে দ্বীপান্তর হয়। মুক্তি পেয়ে বাংলাদেশে থাকতেন। দেশ বিভাগের পরেও তিনি মাতৃভূমি পরিত্যাগ করেননি।কমিউনিস্ট আন্দোলনে জড়িত ছিলেন। মূলত নির্মাণ শ্রমিকদের সংগঠনের কাজ করতেন।
কৃষক আন্দোলনে যোগ দিয়ে বন্দী হন। গোটা বাংলা জোড়া আন্দোলন দমনে পূর্ব পাকিস্তান সরকার তীব্র দমনপীড়ন চালায়। জেলের কারাবিধি লংঘন করা হতে থাকে এবং বন্দীদের ওপর নির্যাতনের ঘটনা ঘটে। বিজন সেন রাজশাহী সেন্ট্রাল জেলের খাপরা ওয়ার্ডে বন্দী থাকাকালীন অনশন ধর্মঘট করছিলেন আরো ছয় জন কমিউনিস্ট নেতা কর্মীর সাথে। তাদের টানা অনশনের ফলে দাবী দাওয়া কিছু পরিমানে মেনে নিতে বাধ্য হয় কারা কর্তৃপক্ষ। কমিউনিস্ট নেতৃবৃন্দকে আলাদা কনডেমড সেলে পাঠানোর চেষ্টা হলে তার বিরোধিতা করেন বিজন সেন ও অন্যান্যরা।
২৪ এপ্রিল, ১৯৫০ তারিখে জেলার এডোয়ার্ড বিলে'র আদেশে বিনা প্ররোচনায় নিরস্ত্র বন্দীদের ওপর পুলিশ গুলি চালায়। অনেকের সাথে গুলিতে মৃত্যু ঘটে বিপ্লবী বিজন সেনের। নিহত বাকি কমিউনিস্ট নেতারা ছিলেন, দেলোয়ার হোসেন, হানিফ সেখ, সুধীর ধর, আনোয়ার হোসেন (শহীদ), সুখেন ভট্টাচার্য ও কাম্পোরান সিং।
বাঙ্গড্ডা ইউনিয়ন
বাঙ্গড্ডা ইউনিয়ন বাংলাদেশের কুমিল্লা জেলার একটি প্রশাসনিক এলাকা।
১== অবস্থান ও আয়তন ==৫ বর্গ কি.মি
২২টি গ্রাম নিয়ে বাঙ্গড্ডা ইউনিয়ন গঠিত,
এই ইউনিয়নের জনসংখ্যা প্রায় ২১৪০৬ জনজাতিয় তথ্য বাতায়ন
এই ইউনিয়নের অর্থনীতি মূলত কৃষি নির্ভর।
ভারতীয় পুরাতত্ত্ব সর্বেক্ষণ
ভারতীয় পুরাতত্ত্ব সর্বেক্ষণ ভারতীয় সংস্কৃতি মন্ত্রকের অধীনস্ত একটি সরকারী সংস্থা যাদের কাজ হল পুরাতত্ত্ব বিষয়ক গবেষণা এবং ঐতিহ্যশালী কীর্তিস্তম্ভের সংরক্ষণ ও রক্ষণাবেক্ষণ। ১৮৬১ সালে এটি প্রতিষ্ঠা করা হয়। আলেকজান্ডার কানিংহাম এই সংস্থার প্রথম ডিরেক্টর জেনেরাল ছিলেন।
ব্রিটিশ ভারতত্ত্ববিদ উইলিয়াম জোন্সের হাত ধরে ভারতে প্রথম সুসম্বদ্ধ পুরাতাত্ত্বিক ও ঐতিহাসিক গবেষণার সূত্রপাত হয় ১৫ জানুয়ারী ১৭৮৪-এ এশিয়াটিক সোসাইটির স্থাপনার মাধ্যমে। ১৭৮৮ থেকে এশিয়াটিক রিসার্চেস নামক জার্নাল প্রকাশ শুরু হয়। এতে সোসাইটির যাবতীয় জরিপ, নিরীক্ষা এবং গবেষণার খবর ছাপা হত।
দেওভোগ হাজী উজির আলী উচ্চ বিদ্যালয়
দেওভোগ হাজী উজির আলী উচ্চ বিদ্যালয় একটি ঐতিহ্যবাহী সরাকারি বিদ্যালয় যা নারায়ণগঞ্জ জেলায় অবস্থিত। ১৯২৪ সালে এটি স্থাপিত হয়। এটি বাংলাদেশে স্থাপিত অন্যতম পুরনো বিদ্যালয়। এই বিদ্যালয়ে ষষ্ঠ শ্রেণী থেকে দশম শ্রেণী পর্যন্ত পাঠদান করা হয় এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়। এটি হচ্ছে একটি প্রতিষ্ঠান, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। এখানে নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে।
নারায়ণগঞ্জের প্রানকেন্দ্র ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। এলাকার বিশিষ্ঠ সমাজ সেবক ও দানশীল ব্যক্তিত্ব মরহুম হাজী উজির আলী সাহেব অত্র অঞ্চলে শিক্ষার আলোক বর্তিকা প্রজ্জলনের সার্থে ১৯২৪ সালে বিদ্যালয়েটি প্রতিষ্ঠা করেন। তখন উহা M.E. স্কুল হিসাবে পরিচিত ছিল। সময়ের পরিক্রমায় ষাট দশকে উহা জুনিয়র স্কুল এবং স্বাধীনতার পর উচ্চ বিদ্যালয়ে পরিনত হয়। ১৯৯৪ সালে শিক্ষা মন্ত্রনালয়ের অনুমোদনের প্রেক্ষিতে অত্র বিদ্যালয় ডবল শিফট চালু করে। প্রভাতী শাখায় ছাত্রী এবং দিবা শাখায় ছাত্ররা অধ্যয়ন করিতেছে।
বিসিক নগরী নারায়ণগঞ্জ জেলার ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। দুই শিফটে পরিচালিত অত্র বিদ্যালয়ে বর্তমানে ৬ষ্ঠ হইতে ১০ম শ্রেণীতে প্রায় ৩২০০ জন ছাত্র-ছাত্রী অধ্যয়ন করিতেছে, এবং ৫০ জন শিক্ষক কর্মচারি আছেন। অত্র বিদ্যালয়ে বিজ্ঞান শাখা, ব্যবসায় শাখা এবং মানবিক শাখাচালু আছে। বিদ্যালয়ের একাডেমিক ফলাফলও বেশ সন্তোষ জনক। সহপাঠঅধিক কার্যাবলীতে অত্র বিদ্যালয়ের জেলা ও জাতীয় পর্যায়ে বেশ সুনাম আছে। বিশেষত সাঁতারে ও স্কাউটে অত্র বিদ্যালয়ের সুনাম প্রশংসনীয়। বিদ্যালয়টিতে নিয়মিত ম্যানেজিং কমিটি বর্তমান আছেন। বর্তমান ম্যানেজিং কমিটির সভাপতি জনাব আলহাজ্ব এম, সাইফ উল্লাহ বাদল সাহেবের ঐকান্তিক প্রচেষ্ঠায় বিদ্যালয়টি অত্র থানায় একটি আদর্শ বিদ্যালয় হিসাবে পরিগনিত হইতেছে।বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়।
বিগত বছরের পাবলিক পরীক্ষায় জেএসসির ফলাফল
বিগত বছরের পাবলিক পরীক্ষায় এসএসসির ফলাফল
সাদা শার্ট, ডিপ-নেভী ব্লু ফুল-প্যান্ট, কালো বেল্ট, সাদা জুতা ও সাদা মোজা।
ডিপ নেভী ব্লু ফ্রক, সাদা বেল্ট, সাদা ওড়না, সাদা স্কার্ফ, সাদা পায়জামা, সাদা জুতা ও মোজা।
এছাড়াও শীতকালীন সময়ে ছেলে-মেয়ে উভয়ের লাল সোয়েটার কিংবা জ্যাকেট পরিধান করা আবশ্যক।
বিদ্যালয়টি প্রতি শুক্রবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
কলিন্স ইংরেজি অভিধান
কলিন্স ইংরেজি অভিধান (ইংরেজি: The Collins English Dictionary) ইংরেজি ভাষার একটি অভিধান। হার্পারকলিন্স এই অভিধানের প্রকাশক। ১৯৭৯ সালে প্রথম এই অভিধান প্রকাশিত হয়।
অভিধানটির সর্বশেষ ১২তম সংস্করণ ২০১৪ সালের ২৩ অক্টোবর প্রকাশিত হয়। এই সংস্করণে ৭২২,০০০ টি শব্দ, বাগধারা, ও প্রবাদ-প্রবচন রয়েছে। পূর্ববর্তী ১১তম সংস্করণ ২০১১ সালের অক্টোবর মাসে প্রকাশিত হয়েছিল। অভিধানটির ৩০তম বার্ষিকী উপলক্ষ্যে ২০১০ সালে বইটির একটি বিশেষ সংস্করণ প্রকাশিত হয়েছিল। এর পুরেব প্রতি ৩-৪ বছর অন্তর একটি সংস্করণ প্রকাশ করা হত।
কলিন্স ইংরেজি অভিধান CollinsDictionary.com এই ঠিকানায় ফরাসি, জার্মান, স্পেনীয়, ও ইতালীয় ভাষায় ২০১১ সালের ৩১ ডিসেম্বর অনলাইন সংস্করণ প্রকাশ করেন। এই ওয়েবসাইটে শব্দের ব্যবহারসহ বাক্য, শব্দের তারতম্য, ও গুগল এনগ্রাম প্রজেক্টে শব্দের ট্রেন্ড ও ফ্লিকরে শব্দের ছবি সংযুক্ত করেছে।
২০১২ সালের আগস্ট মাসে, CollinsDictionary.com নতুন শব্দের জন্য ফেসবুকের সাথে সংযুক্ত ক্রাউড-সোর্সিং করে, যদিও এখনো তারা তাদের সম্পাদনা উইকিঅভিধান ও আরবান অভিধান থেকে পৃথক রেখেছে।
২০১৫ সালের মে মাসে, CollinsDictionary.com ৬৫০০ নতুন স্ক্রেবল শব্দ তাদের দাপ্তরিক স্ক্রেবল শব্দের তালিকায় যুক্ত করে। এই শব্দসমূহের অন্তর্ভুক্ত ছিল গালি, সামাজিক মাধ্যম, খাদ্য, প্রযুক্তি ও আরও কিছু নতুন শব্দ।
বামাকো
বামাকো হল একটি রাজধানী এবং মালির বৃহত্তম শহর। বামাকোতে প্রায় ১.৮ মিলিয়ন মানুষ বসবাস করে। ২০০৬ সালে, এটি,আফ্রিকার সবচেয়ে দ্রুত বর্ধনশীল এবং পৃথিবীতে ষষ্ঠ বর্ধনশীল শহর হিসেবে নির্বাচিত হয়। এটি নাইজার নদীর তীরে অবস্থিত। বামাকো মালি দেশটির কেন্দ্রবিন্দু হিসেবে কাজ করে। বামাকোর নদী বন্দর কৌলিকরর কাছেই অবস্থিত। বামাকোতে টেক্সটাইল, ধাতব শিল্প, তৈরিকৃত খাদ্য ইত্যাদি শিল্পগুলো গড়ে উঠেছে। তাছাড়া নাইজার নদীতে বাণিজ্যিকভাবে মাছ ধরার সুযোগও রয়েছে।
বামাকো (বাম্বারা ভাষায় Bàmakɔ̌) নামটি এসেছে বাম্বারা শব্দ থেকে। এর অর্থ "কুমিরের লেজ।
কৃষ্ণনগর সরকারি কলেজ
কৃষ্ণনগর সরকারী কলেজ নদিয়া জেলার প্রাচীনতম ও ঐতিহ্যশালী শিক্ষা প্রতিষ্ঠান। এই কলেজ অতীতে কলকাতা বিশ্ববিদ্যালয়ের অধীন থাকলেও বর্তমানে কল্যাণী বিশ্ববিদ্যালয়ের অন্তর্গত। ভারতের স্বাধীনতা আন্দোলন, সশস্ত্র বিপ্লবে এই মহাবিদ্যালয় একটি গুরুত্বপূর্ণ স্থান অধিকার করে আছে। এই কলেজের অনেক ছাত্র ছাত্রী জাতীয় ও আন্তর্জাতিক স্তরে খ্যাতি অর্জন করেছেন।
প্রথমে কৃষ্ণনগর শহরে একটি ভাড়াবাড়িতে এই কলেজ চালু হয়েছিল। পরে তৎকালীন বড়োলাট লর্ড হার্ডিঞ্জ ১৮৪৬ সালের ১ জানুয়ারি এই কলেজের অনুমোদন দেন। নদীয়ার মহারাজা শ্রীশচন্দ্র রায় এবং মুর্শিদাবাদ জেলার কাশিমবাজারের মহারাণী স্বর্ণময়ী কলেজের জন্যে শতাধিক বিঘা জমি দান করলে স্থানীয় শিক্ষাহিতৈষী ব্যক্তিবর্গের আর্থিক সহযোগিতায় ১৮৫৬ খৃষ্টাব্দে একটি প্রাসাদোপম ভবন নির্মিত হয় যা অধুনা কৃষ্ণনগর সরকারী কলেজ নামে খ্যাত। এই মহাবিদ্যালয়ের প্রথম অধ্যক্ষ ছিলেন বিশিষ্ট শেক্সপিয়ার বিশেষজ্ঞ, প্রেসিডেন্সি কলেজের অন্যতম অধ্যক্ষ ক্যাপ্টেন ডি.এল. রিচার্ডসন। এছাড়াও বিভিন্ন সময়ে মি: রকফোর্ট, স্যার রোপার লেথব্রিজ, উমেশচন্দ্র দত্ত, জ্যোতিভূষণ ভাদুড়ী, রাখালরাজ বিশ্বাস, সতীশ চন্দ্র দে, আর. এন. গিলক্রিষ্ট. ইগারটন স্মিথ প্রমুখ যশস্বি শিক্ষানুরাগী ব্যক্তিবর্গ অধ্যক্ষের পদ অলংকৃত করেছেন। এখানকার খ্যাতনামা অধ্যাপকদের মধ্যে শিক্ষাবিদ রামতনু লাহিড়ী, পন্ডিত মদনমোহন তর্কালঙ্কার, চিন্তাহরণ চক্রবর্তী, সুবোধ চন্দ্র সেনগুপ্ত, মুহম্মদ আবদুল হাই, কবি বিষ্ণু দে,সুধীর চক্রবর্তী প্রমুখের নাম করা যায়।
এই প্রাচীন শিক্ষা প্রতিষ্ঠানে মূলত স্নাতক স্তরে শিক্ষাদান করা হয় কলা, বিজ্ঞান ও বাণিজ্য তিন বিভাগেই শিক্ষা দান করা হয়।
কলা বিভাগ
বিজ্ঞান বিভাগবাণিজ্য বিভাগএছাড়াও এই কলেজে কল্যাণী বিশ্ববিদ্যালয়ের স্নাতকোত্তর বাংলা বিভাগের রেগুলার পঠন পাঠন হয়।
সরকারী কলেজের মাঠটি খুব বড়। এখানে কলেজের বিভিন্ন উৎসব অনুষ্ঠান, খেলাধুলা অনুষ্ঠিত হয়। এই মাঠে বিভিন্ন সরকারী উৎসব হয়ে থাকে। এখানে অনুষ্ঠিত বাৎসরিক নদীয়া জেলা হস্ত শিল্প মেলা খুবই উল্লেখযোগ্য উৎসব।
কাজী জহিরুল কাইয়ুম
কাজী জহিরুল কাইয়ুম হলেন বাংলাদেশের একজন প্রাক্তন রাজনীতিক, যিনি কুমিল্লা জেলার চৌদ্দগ্রাম থেকে নির্বাচিত মহান জাতীয় সংসদ সদস্য ও গণপরিষদ সদস্য ছিলেন। বাংলাদেশের স্বাধীনতা যুদ্ধের তিনি একজন বীর মুক্তিযোদ্ধা। তিনি বাংলাদেশের অষ্টম প্রধানমন্ত্রী কাজী জাফর আহমেদ এর চাচা।
চৌদ্দগ্রাম চিওয়ার কাজী জহিরুল কাইয়ুম বাচ্ছু মিয়ার কথা কে না জানে! বোধে বিশ্বাসে বঙ্গ বন্ধুর একেবারে কাছের লোক ছিলেন। বিশিষ্ট শিল্পপতি নয় শুধু, তিনি তুখোয় রাজনীতিবিদও ছিলেন।
দানশীল এ ব্যক্তির মনটা ছিল বিশাল সমুদ্রের মত। এদের জীবন থেকে শিক্ষা নেয়া ঘটনাবহুল বিষয়গুলো আজও প্রেরণা যোগায়। ভেবে বিমোহিত হই।
চিওড়া বাজার, কলেজ, মাদ্রাসা সহ কুমিল্লা জেলায় এদের অবদানের ফিরিস্তি শেষ করার মত নয়। অনেক দিন আগের কথা। চিওড়া বাজারে গোস্ত বিক্রেতাদের সাথে কাজী বাড়ীর ছেলেদের সাথে অনাকাঙ্খিত ঘটনা ঘটে গেল। কাজীদের স্বত্তাধিকারী বাজারে খেটে খাওয়া এসব দরীদ্র মানুষগুোলোর হাতে অভিজাত্ পরিবারের ছেলেগুলোকে বাজারে এ ভাবে মার খেতে দেখে সবাই বিস্মিত হয়েছে।
এক কথায়, কসাই নামের এ লোকগুলোর হাতে জহিরুল কাইয়ুমের বাড়ীর লোকজন সিরিয়াস মার খাওয়া মানেই মান ইজ্জত সব জলে যাওয়া। হয়েছেও তাই। সবার মুখে একই গুঞ্জন। রাগে ক্ষোভে কাজী বাড়ীর লোকজন অগ্নীস্মম্মা। দেখে মনে হল কসাইদের সবাইকে মেরে জেলে পুরে দেবে। এটি ওদের জন্য এক ঘন্টার ব্যপার।
চিওড়ার কুরী পুকুর পাড়ে গড়ে তোলা বসতবাড়ীর এ লোকগুলো কাজী জহিরুল কাইয়ুমের জায়গা জমি চাষ করে দিনযাপন করে। এমনকি অনেকেই তার মালিকানাধিন কুমিল্লা হালিমা টেক্সটাইল মেইলে চাকুরী করত।
ঘটনা অনেকটা বিস্ফোরম্মুখ। বড় ধরনের একটি ঘটনা ঘটে যাওয়ার শেষ প্রান্তে। শায়েস্তা করার জন্য কাজী জহিরুল কাইয়ুমকে খবর দেয়া হল। তিনি আসলেন। সবার সাথে মত বিনিময় করলেন। সবাই ভেবেছিল, এ দোর্দন্ড প্রতাপশালী শিল্পপতি কিছু একটা করেই ছাড়বে।
কাইয়ুম সাহেব দুপক্ষের কিছূ মুরব্বীকে নিয়ে বসলেন। বন্ধ দুয়ারে আলোচনা। কিছুক্ষণ পর ঘটনা শেষ। তিনি কোন এ্যাকশান না নিয়ে সমাধানের পথটাই এঁকে দিলেন।
কাজীর স্বজনদের আত্মীয়রা রাগে ক্ষোভে ফেটে পড়ল। অনেকটা বিদ্রোহের মত। সবার শ্রদ্ধেয় মুরব্বী ও দেশের বড় মাপের নেতা কাজী সাহেব এবার বাড়ীর লোকদের নিয়ে বসলেন। তিনি বলতে লাগলেন
- দ্যাখ। এরা গরীব। আমাদের জায়গা জমি চাষ করে খায়। এদের রক্তের ধ্বমনিতে আমার অনুদানের অনুকনা প্রবাহিত হচ্ছে। এরা আমার ভিটে মাটিতে ঘর করে ঘূমায়। আমি ইচ্ছে করলে এখনিই ওদের শেষ করে দিতে পারি। কিন্তু সামান্য হিংসার বহিপ্রকাশই কি সব সমস্যার সমাধান?
এদের শিক্ষা দেবার জন্য কিংবা প্রতিহিংসার বশবর্তী হয়ে কাজী বাড়ীর লোকেরা এ প্রতিশোধটি নিয়ে বসলে আমাদের অর্জিত অতীতের সব অর্জন ধূলোয় মিশে যাবে। ওরাও কাল থেকে তোমাদেরকে পথে প্রান্তরে খুন করবে। তাহলে এদের মাঝে আর আমাদের মাঝে পার্থক্যটা কোথায় থাকল?... কাজেই তোমরা কোনটা চাও।
..কাজী জহিরুল কাইয়ুমের এ মহানুভবতা, ক্ষমা কিংবা বিশাল মনের অভিব্যক্তি যেন খেটে খাওয়া এ দরীদ্র মানুষগুলোকে আজীবনের জন্য অনুগত করে দিল। ওরা আবারও হেরে গেল এ মহান নেতার রাজনীতি আর মহানুভবতার কাছে। এলাকার মানুষেরাও ভাবতে শূরু করল -
কাজী জহিরুল কাইয়ুম ১৯৬৯ সালে চিওড়া সরকারী কলেজ প্রতিষ্ঠা করেন, যা কুমিল্লা জেলার চৌদ্দগ্রাম উপজেলায় অবস্থিত।